## Zakon o političkim organizacijama

### NN 19/1990 (3.5.1990.), Zakon o političkim organizacijama

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o političkim organizacijama

Proglašava se Zakon o političkim organizacijama, koji je Sabor Socijalističke
Republike Hrvatske donio na sjednici vijeća općina 25. travnja 1990. i
Društveno-političkog vijeća 25. travnja 1990. godine.

Klasa: 011-01/90-01/33

Urbroj: 71-90-1

Zagreb, 27. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o političkim organizacijama

I. OPĆE ODREDBE

Član 1.

Ovim zakonom uređuje se način, uvjeti i postupak za osnivanje, registriranje
i prestanak političkih organizacija.

Član 2.

Političkim organizacijama, u smislu ovoga zakona, smatraju se organizacije
koje u svom programu i statutu izražavaju političke ciljeve djelovanja
(političke stranke, pokreti itd.) i koje su kao takve registrirane kod
nadležnog republičkog organa uprave.

Član 3.

Političkim ciljevima djelovanja, u smislu ovoga zakona smatraju se naročito:

- sudjelovanje u stvaranju i oblikovanju političke volje te kulture
političkog djelovanja građana;

- zauzimanje političkih stavova o pitanjima javnog života te iniciranje
njihovog rješavanja;

- sudjelovanje u izbornom postupku;

- davanje smjernica svojim predstavnicima izabranim u skupštine društveno-političkih
zajednica;

- praćenje rada državnih organa te nosioca javnih i društvenih funkcija.

Član 4.

Neće se registrirati političke organizacije čiji su program ili statut
usmjereni na:

- nasilno rušenje ustavom utvrđenog uređenja,

- ugrožavanje nezavisnosti zemlje,

- kršenje ustavom zajamčenih sloboda i prava čovjeka i građanina,

- ugrožavanje mira i ravnopravne međunarodne suradnje,

- raspirivanje nacionalne, rasne i vjerske mržnje i netrpeljivosti te
propagiranje nasilja ili rata,

- poticanje na vršenje drugih djela koja su u suprotnosti s ustavom
ili zakonom.

Član 5.

Rad političkih organizacija u pravilu je javan.

Političke organizacije su dužne osigurati uvid javnosti u ostvarivanje
njihovih ciljeva i zadataka i u sticanje i korištenje sredstava kojima
raspolažu.

Političke organizacije mogu iznimno isključiti javnost u slučajevima
predviđenim u statutu organizacije.

Član 6.

Političke organizacije organiziraju se i djeluju na te torijalnom principu
i ne mogu osnivati svoje organizacione oblike u poduzećima, državnim organima
i drugim organizacijama.

Član 7.

Javna obilježja političke organizacije su ime, skraćeno ime (kratica)
i zastava.

Ime - naziv političke organizacije koja se osniva mora se jasno razlikovati
od postojećih političkih organizacija.

U predizbornoj kampanji i izborima smije se koristiti samo prijavljeno
ime ili njegova kratica, odnosno ime kratica koalicije koja prije početka
predizborne kampanje mora biti registrirana.

Zastava stranke ne smije nositi obilježja zastave ili grba Socijalističke
Republike Hrvatske ili Socijalističke Federativne Republike Jugoslavije.

II. OSNIVANJE I REGISTRACIJA POLITIČKIH ORGANIZACIJA

Član 8.

Političke organizacije može osnovati najmanje 100 punoljetnih državljana
Socijalističke Federativne Republike Jugoslavije.

Osnivači političkih organizacija odnosno članovi njihovih organa upravljanja
ne mogu biti osobe prema kojima je sudskom presudom izrečena mjera sigurnosti
zabrane javnog istupanja, dok ta mjera traje.

Članom političke organizacije može, pod jednakim uvjetima propisanim
statutom, postati svaki punoljetni državljan Socijalističke Federativne
Republike Jugoslavije.

Političke organizacije ne mogu osnivati svoje podmlatke.

Osobe kojima je sudskom presudom izrečena mjera sigurnosti zabrane obavljanja
određenog poziva, djelatnosti ili dužnosti, ne mogu ih vršiti ni u političkoj
organizaciji dok ta mjera traje.

Član 9.

Politička organizacija može početi s djelovanjem danom upisa u registar.

Danom upisa u registar politička organizacija stječe svojstvo građanske
pravne osobe.

Registar političkih organizacija sa sjedištem na području Republike
vodi republički organ uprave nadležan za poslove opće uprave (u daljem
tekstu organ nadležan za registraciju).

Rukovodilac organa nadležnog za registraciju propisat će obrasce i način
vođenja registra političkih organizacija.

Član 10.

Politička organizacija dužna je prijaviti osnivanje svojih organizacionih
oblika organu nadležnom za registraciju i organu nadležnom za poslove opće
uprave općine; prema sjedištu organizacionog oblika.

Rukovodilac organa nadležnog za registraciju propisat će obrasce i postupak
prijave djelovanja organizacionih oblika političkih organizacija.

Član 11.

Zahtjevu za upis u registar politićkih organizacija prilažu se:

- zapisnik o radu i odlukama osnivačke skupštine;

- program i statut;

- popis osnivača i članova organa upravljanja;

- imena osoba ovlaštenih za zastupanje.

Član 12.

Statut političke organizacije mora sadržavati odredbe:

- nazivu i sjedištu;

- amblemu odnosno znaku organizacije;

- zastupanju organizacije;

- ciljevima, ostvarivanju javnosti i načinu djelovanja;

- članstvu;

- oblicima organiziranja;

- organima upravljanja, načinu njihovog izbora i opoziva, trajanju mandata
te načinu odlučivanja;

- sredstvima za rad;

- prestanku organizacije te postupku s imovinom u slučaju njenog prestanka;

- općenarodnoj obrani i društvenoj samozaštiti.

Član 13.

Zahtjev za upis u registar političkih organizacija mora se podnijeti
u roku 15 dana od dana održavanja osnivačke skupštine.

O zahtjevu za upis u registar političkih organizacija organ nadležan
za registraciju donosi rješenje.

Rješenje o upisu u registar sadrži datum upisa i broj registra pod kojim
je upis izvršen, naziv i sjedište političke organizacije.

Član 14.

Organ nadležan za registraciju dužan je donijeti rješenje o zahtjevu
za upis u registar političkih organizacija u roku 30 dana od dana predaje
urednog zahtjeva za upis.

Ako organ nadležan za registraciju utvrdi da uz zahtjev za upis u registar
nije priloženo sve što je potrebno u smislu člana 11. ovoga zakona, odnosno
ako statut ne sadrži sve odredbe prema članu 12. ovoga zakona, pozvat će
podnosioca zahtjeva za registraciju da u roku 30 dana otkloni utvrđene
nedostatke.

Ukoliko podnosilac zahtjeva za registraciju ne otkloni utvrđene nedostatke
u određenom roku, organ nadležan za registraciju donijet će rješenje o
odbijanju zahtjeva za upis u registar političkih organizacija.

Član 15.

Ukoliko organ nadležan za registraciju utvrdi da program odnosno statut
političke organizacije nisu u skladu s odredbama ovoga zakona, postupit
će na način propisan stavom 2. i 3. člana 14. ovoga zakona.

Član 16.

Ukoliko organ nadležan za registraciju ne donese rješenje o upisu u
registar političkih organizacija u roku iz stava 1. člana 14. ovoga zakona,
politička organizacija upisat će se u registar idućeg dana nakon proteka
tog roka.

Odredba stava 1. ovoga člana ne primjenjuje se u slučaju da su u postupku
registracije utvrđeni nedostaci iz člana 14. i 15. ovoga zakona.

Član 17.

Političke organizacije dužne su organu nadležnom za registraciju podnijeti
prijavu promjena programa, statuta, naziva, sjedišta, imena osoba ovlaštenih
za zastupanje te članova organa upravljanja u roku 15 dana od dana izvršenih
promjena.

Član 18.

Političke organizacije mogu ostvarivati suradnju s odgovarajućim međunarodnim
organizacijama, u okviru utvrđene vanjske politike Socijalističke Federativne
Republike Jugoslavije, u skladu sa svojim statutom.

Član 19.

Političke organizacije prestaju:

1. odlukom nadležnog organa upravljanja;

2. ako se utvrdi da su prestale djelovati, odnosno ako je proteklo dvostruko
više vremena utvrđenog statutom za održavanje skupštine, a skupština nije
održana;

3. ako se broj članova smanji ispod zakonom predviđenog broja osnivača;

4. ako je njihovo djelovanje zabranjeno.

Rješenje o prestanku političke organizacije donosi organ nadležan za
registraciju i objavljuje se u "Narodnim novinama".

Član 20.

Protiv rješenja organa nadležnog za registraciju iz stava 3. člana 14.
člana 15. i stava 2. člana 19. ovoga zakona nije dopuštena žalba, ali se
može pokrenuti upravni spor.

Član 21.

Registar političkih organizacija je javan, a dispozitiv rješenja o registraciji
političkih organizacija objavljuje se u "Narodnim novinama".

III. ZABRANA DJELOVANJA POLITIČKIH ORGANIZACIJA

Član 22.

Djelovanje političkih organizacija zabranit će se rješenjem okružnog
suda nadležnog prema sjedištu političke organizacije ukoliko je usmjereno
na koju od aktivnosti utvrđenih odredbom člana 4. ovoga zakona.

Postupak za zabranu djelovanja političkih organizacija pokreće se na
prijedlog nadležnog javnog tužioca odnosno organa nadležnog za registraciju.

Član 23.

Na prijedlog nadležnog javnog tužioca odnosno organa nadležnog za registraciju,
sud će održati raspravu u roku osam dana od primitka prijedloga.

Na raspravu će se kao stranke pozvati nadležni javni tužilac odnosno
predstavnik organa nadležnog za registraciju i osobe ovlaštene za zastupanje
političke organizacije.

Član 24.

U postupku zabrane djelovanja političkih organizacija, sud može održati
raspravu i ako se uredno pozvane stranke nisu odazvale pozivu, na što će
se stranke u pozivu na raspravu izričito upozoriti.

Član 25.

Na prijedlog za zabranu djelovanja političke organizacije, sud rješenjem
izriče zabranu djelovanja ili odbija prijedlog nadležnog javnog tužioca
odnosno organa nadležnog za registraciju.

Ako sud izrekne zabranu djelovanja političke organizacije, u obrazloženju
rješenja mora navesti vršenje kojih je aktivnosti iz odredbe člana 4. ovoga
zakona predstavljalo razlog za zabranu djelovanja.

Član 26.

Rješenjem kojim se izriče zabrana djelovanja političke organizacije
sud će narediti raspuštanje političke organizacije i odrediti druge mjere
nužne za provedbu te odluke, kao što su mjere u pogledu imovine političke
organizacije, pečaćenje službenih prostorija, gašenje računa kod ovlaštenih
organizacija i oduzimanje sredstava kojima je vršena zabranjena aktivnost.

Sud će odrediti hoće li se oduzeta srestva predati određenom organu
društveno-političke zajednice prodati ili uništiti.

Član 27.

Rješenje o prijedlogu za zabranu djelovanja političke organizacije sud
će donijeti odmah nakon održane rasprave, a predsjednik vijeća objavit
će je bez odlaganja.

Rješenje se mora izraditi pismeno, a ovjeren prijepis mora biti doštavljen
strankama u roku tri dana od dana objave.

Pravomoćno rješenje o zabrani djelovanja političkih organizacija objavljuje
se u "Narodnim novinama".

Član 28.

Protiv rješenja nadležnog okružnog suda iz člana 22. ovoga Zakona, organ
nadležan za registraciju odnosno nadležni javni tužilac te politička organizacija
mogu podnijeti žalbu Vrhovnom sudu Hrvatske u roku osam dana od primitka
rješenja.

Žalba se ne dostavlja na odgovor.

Pravovremenu i dopuštenu žalbu nadležni će sud dostaviti Vrhovnom sudu
Hrvatske zajedno sa svim spisima predmeta u roku tri dana po primitku žalbe.

Vrhovni sud Hrvatske može pozvati i saslušati stranke.

Vrhovni sud Hrvatske odlučuje o žalbi u roku osam na po primitku žalbe
sa svim spisima predmeta.

IV. SREDSTVA ZA RAD POLITIČKIH ORGANIZACIJA

Član 29.

Prihodi političkih organizacija sastoje se iz člana drugih prihoda od
strane fizičkih osoba, državljana Socijalističke Federativne Republike
Jugoslavije i pravnih osoba sa sjedištem na području Socijalističke Federativne
Republike Jugoslavije, budžeta društveno-političkih zajednica drugim propisima
dozvoljenih izvora.

Član 30.

Financijsko poslovanje političkih organizacija je javno.

Nadzor nad financijskim poslovanjem političkih organizacija vrši organ
nadležan za kontrolu prihoda.

V. NADZOR NAD PROVOĐENJEM ZAKONA

Član 31.

Nadzor nad provođenjem ovoga zakona obavlja organ nadležan za registraciju.

VI. KAZNENE ODREDBE

Član 32.

Novčanom kaznom za prekršaj od 5.000 do 100.000 dinara kaznit će se
politička organizacija koja:

- djeluje protivno odredbi člana 4. ovoga zakona;

- osnuje svoje organizacione oblike u državnim organima, poduzećima,
ustanovama i drugim organizacijama (član 6.);

- započne radom prije upisa u registar (član 9.);

- u predviđenom roku ne podnese zahtjev za registraciju (član 13.);

- u predviđenom roku ne podnese organu nadležnom za registraciju, prijavu
promjene programa, statuta, naziv sjedišta, imena osoba ovlaštenih za zastupanje
odnosno članova organa upravljanja (član 17.);

Za prekršaje iz stava 1. ovoga člana kaznit će se novčanom kaznom od
1.000 do 10.000 dinara i odgovorna osoba političke organizacije.

VII. PRIJELAZNE I ZAVRŠNE ODREDBE

Član 33.

Političke organizacije moraju svoje djelovanje u poduzećima, državnim
organima i drugim organizacijama uskladiti s odredbom člana 6. ovoga zakona
u roku 30 dana nakon stupanja na snagu ovoga zakona.

Član 34.

Registar političkih organizacija mora biti uspostavljen u roku osam
dana po stupanju na snagu ovoga zakona.

Član 35.

Na dan stupanja na snagu ovoga zakona prestaju važiti odredbe stava
3. člana 2. i stava 2. člana 3. Zakona o društvenim organizacijama i udruženjima
građana ("Narodne novine", br. 7/82, 5/85, 31/86, 47/89 i 2/90).

Društvene organizacije i udruženja građana s političkim ciljevima koji
su registrirani po odredbama zakon stava 1. ovoga člana upisat će se u
registar političkih organizacija bez posebnog zahtjeva.

Član 36.

Političke organizacije iz stava 2. člana 35. ovoga zakona, imaju pravo
i nadalje koristiti sredstva u društvenom vlasništvu kao i do sada, s tim
da nepokretnu imovinu ne mogu otuđiti iz društvenog vlasništva.

Član 37.

Političke organizacije dužne su u roku 30 dana uskladiti svoje statute
s odredbama ovoga zakona.

Član 38.

Radnim zajednicama društveno-političkih organizacija koje su se financirale
iz budžeta Republike i budžeta zajednica općina (SSRNH, SSOH) osiguravaju
se budžetska sredstva za isplatu osobnih dohodaka njihovih radnika do kraja
1990. godine.

Sredstva iz stava 1. ovoga člana koriste se isključivo namjenski za
rješavanje pitanja viška zaposlenih u postojećim radnim zajednicama, s
tim da se sredstva po toj osnovi smanjuju koliko se smanjuje broj zaposlenih
radnika u tim radnim zajednicama u vremenu do kraja 1990.

Član 39.

Ovaj zakon stupa na snagu osmoga dana nakon objave u "Narodnim
novinama".

Broj :006-01/90-01/01

Zagreb, 25. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća općina

**Mirko Šetina, v. r.**

Predsjednik Sabora

**dr Anđelko Runjić, v.r.**

Predsjednik Društveno-političkog vijeća

**mr Zvonimir Novak, v.r.**

Zakon, NN 19/1990-381